open-index/open-wikipedia-markdown huggingface dataset:
Saban Entertainment

**Saban Entertainment** oli itsenäinen yhdysvaltalainen televisiotuotantoyhtiö, jonka perusti Haim Saban vuonna 1988 yhdessä Shuki Levyn kanssa. Yhtiö tunnettiin erityisesti japanilaisten televisiosarjojen maahantuomisesta ja niiden muokkaamisesta, sekä dubbaamisesta. Erityisesti tunnetuksi nousi Power Rangers -sarja, joka perustui Super Sentai -formaattiin.

24. lokakuuta 2001 Disney osti FOXin Fox Family Worldwiden, jonka myötä myös yhtiön omistuksessa ollut Saban Entertainment siirtyi Disneyn omistukseen. Oston myötä sen nimi vaihdettiin BVS Entertainmentiksi.

## Televisiosarjat
*Power Rangers Wild Force (2002)
*Mon Colle Knights (2001)
*Transformers: Robots in Disguise (2001)
*Power Rangers Time Force (2001)
*Pigs Next Door (2000)
*DinoZaurs (2000)
*Mashuranbo (2000)
*Power Rangers Lightspeed Rescue (2000)
*Avengers (1999)
*Digimon: Digital Monsters (1999–2002)
*The Magician (1999)
*Power Rangers Lost Galaxy (1999)
*Hämähäkkimies (1999)
*Xyber 9: New Dawn (1999)
*Power Rangers in Space (1998)
*Cartoon Cabana (1998)
*Jikû tantei Genshi-kun (1998)
*Monster Farm (1998)
*The All New Captain Kangaroo (1997)
*Ninja Turtles: The Next Mutation (1997)
*Beetleborgs Metallix (1997)
*Power Rangers Turbo (1997)
*The Mouse and the Monster (1996)
*Power Rangers Zeo (1996)
*Eagle Riders (1996)
*Princess Tenko and the Guardians of the Magic (1995)
*Space Strikers (1995)
*Ahmed Ahne (1995)
*Masked Rider (1995)
*Tonde Buurin (1999-2000)
*Creepy Crawlers (1994)
*Uchû no kishi Tekkaman Burêdo (1994)
*VR Troopers (1994)
*Mighty Morphin Power Rangers (1993–1995)
*Black Ice (1992)
*X-Men (1992)
*Round Trip to Heaven (1992)
*Prey of the Chameleon (1992)
*Scorch (1992)
*Around the World in Eighty Dreams (1992)
*Blind Vision (1992)
*Video Power (1990)
*The Karate Kid (1989)
*Diplodo (1987)

## Elokuvat
*Au Pair II (2001)
*Au Pair (1999)
*Digimon: The Movie (2000)
*Don't Look Behind You (1999)
*Men of Means (1999)
*Ri¢hie Ri¢h's Christmas Wish (1998)
*Rusty: A Dog's Tale (1998)
*Casper Meets Wendy (1998)
*Men in White (1998)
*Gotcha (1998)
*The Christmas List (1997)
* (1997)
*Power Rangers turbovaihteella (1997)
*Chimp Lips Theater (1997)
*Power Rangers (1995)
*Blindfold: Acts of Obsession (1994)
*Shadow of Obsession (1994)
*Terminal Voyage (1994)
*In the Shadows, Someone's Watching (1993)
*Anything for Love (1993)
*Christmas Reunion (1993)
*Samurai Cowboy (1993)
*Under Investigation (1993)
*Revenge on the Highway (1992)
*A Quiet Little Neighborhood, a Perfect Little Murder (1990)

## Lähteet
Lief Newby Fitzroy Crozier

**Lief Newby Fitzroy Crozier** (11. kesäkuuta 1846 – 25. helmikuuta 1901) (Tunnettiin myös nimellä: **L.N.F. Crozier**) oli kanadanirlantilainen Kanadan armeijan upseeri ja Kanadan ratsupoliisin ylivalvoja. Hänet muistetaan parhaiten roolistaan Saskatchewanin kapinan kukistamisessa vuonna 1885, kapinassa Louis Rielin johtamat métisit taistelivat Kanadan hallituksen joukkoja vastaan nykyisen Saskatchewanin provinssin alueella.

Crozier syntyi 11. kesäkuuta 1846 Newryn kaupungissa, Irlannissa. Muutettuaan Kanadaan hän aloitti opinnot Kingstonissa, Ontariossa sijaitsevassa Royal Military Collegessa.

## Ura
Crozier palveli Kanadan armeijassa ja saavutti majurin arvon. Hän liittyi vuonna 1873 Kanadan ratsupoliisiin. Hänet nimitettiin samana vuonna tarkastajaksi. Hän havaitsi toimessaan First Nations -intiaanien kärsimykset ja ennen kaikkea biisonin lähes sukupuuttoon kuolemisen aiheuttamat ongelmat. Vuonna 1884 hänet ylennettiin Fort Carlton ratsupoliisin ylivalvojaksi. Crozier varoitti varakuvernööri Edgar Dewdneytä hallituksen toimien aiheuttavan rauhattomuutta tai jopa kansannousun hallitusta vastaan. Hän pelkäsi Redjoen kapinan tapahtumien uusiutumista ja uskoi métisien kapinan antavan kipinän myös intiaanien kapinoimiselle samaan aikaan, hän pyysi vahvistusjoukkoja lähetettäväksi alueelle. 

Crozier halusi välttää asellista yhteenottoa ja yritti neuvotella Louis Rielin kanssa, mutta neuvottelut päättyivät umpikujaan. 25. maaliskuuta 1885 Crozier sai tiedon, jonka mukaan métisit aikoisivat vallata paikallisen kauppiaan puodin, hän lähetti joukko-osaston täydentämään omia varastojaan ennen valtauksen suorittamista. He eivät tienneet että puoti oli jo vallattu ja tämän havaittuaan palasivat takaisin Fort Carltoniin. Crozier päätti lähettää noin 90 miehen vahvuisen osaston mukanaan seven-pounder kanuuna. Joukko kohtasi seuraavana päivänä Gabriel Dumontin johtaman joukon, johon kuului noin 150–200 métisiä. Osapuolet lähettivät neuvottelijoita mutta tämä kohtaaminen johti laukaustenvaihtoon josta Duck Laken taistelu sai alkunsa. Ratsupoliisin hävittyä ja paettua taistelusta tahrasi heidän mainettaan. Crozier ei osallistunut merkittävässä määrin Saskatchewanin kapinan myöhempiin vaiheisiin. 

Hänen toimintansa kapinan aikana hankaloitti ylenemistä urallaan ratsupoliisissa, mutta tästä huolimatta hänet ylennettiin assistant commissioneriksi 1. huhtikuuta, virassa jossa hän toimi vuoteen 1886 saakka jolloin hän erosi ratsupoliisista, Kanadan pääministerin John A. Macdonaldin nimitettyä hänen virkaansa siiviilihenkilön. Myöhempinä vuosina hän toimi kauppiaana ja pankkiirina Oklahoma Territoryssä. Hän kuoli sydänkohtaukseen 25. helmikuuta 1901 Cushingissa, Oklahomassa. Hänet on haudattu Bellevillen kaupunkiin Ontariossa.

## Lähteet
Jeppis FBC

**Jeppis Floorball Club** on vuonna 1999 perustettu pietarsaarelainen salibandyn erikoisseura. Seuralla on II-divisioonaa pelaavan miesten edustusjoukkueen lisäksi poikien B-juniorijoukkue.

## Ennätykset
*Suurin voitto: Jeppis FBC – Redy 11–3 (14.1.2006)
*Suurin tappio: ISB Ilmajoki – Jeppis FBC (26.1.2008)
*Piste-ennätys: William Sundelin  30+29= 59 (Kaudella 2023–2024)
*Maaliennätys: Janne Karjala 32 (Kaudella 2007–2008)

## Miesten edustusjoukkue kaudella 2020–2021
**Maalivahdit:**
* Rasmus Korkea-aho
* Richard Sampert

**Kenttäpelaajat:**
* Simon Björkström
* Jonas Åkerlund
* Jori-Matias Kronholm
* Alexander Åkerlund
* Jonathan Eklund
* Jakob Heikkilä
* Jesse Sillanpää
* Eemil Hiltunen
* Robin Lantela
* Jonas Björkström
* Simo Korpitie
* Emil Sahla
* Aki Allonen
* Jussi-Tapani Hautasaari

**Valmentaja**
* Markus Åbb
**Joukkueenjohtaja**
* Päivi ja Pasi Hernesniemi

## Naisten edustusjoukkue kaudella 2019-20

**Maalivahdit:**
* Elli-Noora Kirsilä
* Milla Palosaari

**Kenttäpelaajat:**
* Cecilia Kiisk-Backman
* Jenni Pikkumäki
* Nea Kivirinta
* Linn Sundström
* Anu Muittari
* Jessica Lemberg
* Riina Lapinkorpi
* Pia Salonen
* Suvi Joutsen
* Josefine Sund
* Suvi Hautala
* Lotta Rolander
* Noora Lapinkoski
* Linda Vuorinen

**Valmentaja**
* Markus Åbb
* Tomi Heikkinen

**Joukkueenjohtaja**
* Jaana Niemi

## Lähteet

## Aiheesta muualla
*Seuran kotisivut
*Miesten joukkuekortti salibandyliiton sivuilla
Qatarin jalkapallomaajoukkue

**Qatarin jalkapallomaajoukkue** edustaa Qataria jalkapallon miesten maajoukkuekilpailuissa. Sitä hallinnoi Qatarin jalkapalloliitto. 

Qatarin maajoukkue ei ole selviytynyt kertaakaan karsinnoista MM-kilpailujen lopputurnaukseen mutta osallistui vuoden 2022 MM-turnaukseen isäntämaana. Se hävisi MM-kilpailujen ensimmäisessä ottelussaan Ecuadorille 0–2, toisessa Senegalille 1–3 ja kolmannessa Alankomaille 0–2.  Joukkueen ensimmäisen MM-lopputurnausmaalin teki Mohammed Muntari. 

Olympiakisojen jalkapalloturnauksessa Qatar on esiintynyt kaksi kertaa. Los Angelesissa 1984 Qatar pelasi Ranskan kanssa 2–2-tasapelin, mutta hävisi Chilelle 0–1 ja Norjalle 0–2 pudoten jatkosta alkulohkon jälkeen. Barcelonassa 1992 Qatar selviytyi kahdeksan parhaan joukkoon. Se voitti alkulohkossaan Egyptin 1–0, pelasi Kolumbian kanssa 1–1-tasapelin ja hävisi Espanjalle 0–2. Puolivälieräottelussa Qatar kärsi 0–2-tappion Puolalle.

Aasian-mestaruuskilpailujen lopputurnauksessa Qatar pelasi ensimmäisen kerran Kuwaitissa 1980. Joukkue selviytyi puolivälieriin Libanonin kisoissa 2000 ja kotikisoissaan 2011. Arabiemiraateissa pelatuissa vuoden 2019 Aasian-mestaruuskilpailuissa Qatar voitti mestaruuden voitettuaan alkulohkonsa kaikki kolme otteluaan sekä toisella kierroksella Irakin, puolivälierissä Etelä-Korean, välierissä Arabiemiraatit ja loppuottelussa maalein 3–1 Japanin.

## Maailmanmestaruuskilpailut
*1930–1974 – *Ei osallistunut*
*1978–2018 – *Ei selviytynyt kisoihin*
*2022 – *Alkulohko (isännöi)*

## Aasian-mestaruuskilpailut
* 1956–1972 – *Ei osallistunut*
* 1976 – *Ei selviytynyt kisoihin*
* 1980–1992 – 1. kierros
* 1996 – *Ei selviytynyt kisoihin*
* 2000 – Puolivälierät
* 2004–2007 – 1. kierros
* 2011 – Puolivälierät
* 2015 – 1. kierros
* 2019 – Mestaruus

## Muita saavutuksia
*Gulf Cup
**Voittaja 1992, 2004
**Toinen 1984, 1990, 1996, 2002

## Lähteet
Nancy Hogshead-Makar

**Nancy Lynn Hogshead-Makar** () on yhdysvaltalainen entinen uimari ja olympiavoittaja. Hogshead-Makar voitti Los Angelesin kesäolympialaisissa 1984 kultaa 100 metrin vapaauinnista, sekä 4&nbsp;×&nbsp;100 metrin vapaauinti- ja sekauintiviesteistä. Lisäksi hän sijoittui hopealle 200 metrin sekauinnissa, häviten vain joukkuetoverilleen Tracy Caulkinsille. Ensimmäistä kertaa olympialaisissa jouduttiin jakamaan uintikultamitali kahden urheilijan kesken, kun 100 metrin vapaauinnissa Hogshead-Makar ja hänen huonetoverinsa Carrie Steinseifer uivat täsmälleen saman ajan, 55,92.

Hogshead-Makar voitti urallaan myös yhden MM-hopean. Berliinissä 1978 pitkän radan MM-kilpailuissa hän sijoittui toiseksi 200 metrin perhosuinnissa, häviten jälleen vain Caulkinsille.

Uintiuransa jälkeen Hogshead-Makar on toiminut astmaluennoitsijana sekä urheilu- ja tasa-arvojuristina. Hän on lisäksi kirjoittanut kaksi kirjaa. Hogshead meni naimisiin lokakuussa 1999 Scott Makarin kanssa ja otti käyttöönsä kaksiosaisen sukunimen. Parilla on kolme lasta, yksi poika ja kaksostytöt.

Hogshead-Makar on 172 senttimetriä pitkä ja painoi uintiurallaan 66 kilogrammaa.

## Teokset
* 
* 

## Lähteet
Roskakari

**Roskakari** on luoto Raahen sisäsaaristossa. Saari sijaitsee Iso-Kraaselin ja Pikku-Kraaselin välisessä salmessa, ja se kuuluu useiden Raahen edustan saarien muodostamaan Natura 2000 -luonnonsuojelualueeseen. Luoto on myös tärkeä lokkilintujen pesimäluoto, ja yksi Raahen saariston kymmenestä arvokkaimmasta kohteesta vesi- ja rantalintulajien elinympäristön suojeluarvon perusteella.

Luodolla pesii noin 400 lintupariskuntaa, jotka edustavat kahtatoista eri lajia. Valtaosa, noin 315 lintupariskuntaa, on naurulokkeja, joiden pesimäalueena Raahen saaristossa Roskakari on merkittävin. Roskakarin naurulokkiyhdyskunta käsittää noin 70 prosenttia koko Raahen saariston naurulokkien lukumäärästä.

Roskakarin hoito-ohjelman mukaisesti luoto pyritään säilyttämään rakentamattomana sekä puuttomana ja pensaattomana pesimisluotona.

## Lähteet

## Aiheesta muualla
*[Raahen saariston Natura 2000 -alue ympäristöhallinnon verkkopalvelussa](http://www.ymparisto.fi/fi-FI/Luonto/Suojelualueet/Natura_2000_alueet/Raahen_saaristo(4862))
Baciro Dabo

**Baciro Dabo**  (12. maaliskuuta 1958 – 5. kesäkuuta 2009) oli guineabissaulainen poliitikko, entinen ministeri ja presidentti João Bernardo Vieiran liittolainen. Vieira murhattiin maaliskuussa 2009, ja kesäkuuksi määrättiin uuden presidentin vaalit, joihin Dabo osallistui vahvimpana ehdokkaana. Hän oli Guinean ja Kap Verden itsenäisyyspuolueen (PAIGC) jäsen, mutta kampanjoi sitoutumattomana ehdokkaana.

## Kuolema
Armeijan sotilaat tunkeutuivat 5. kesäkuuta 2009 Dabon kotiin ja ampuivat tämän. Hänen murhansa saattoi johtua armeijan johdon pelosta joutua syytteeseen Vieiran murhasta, jos Dabo olisi tullut valituksi. Armeijan edustajat syyttivät Daboa kuulumisesta vallankaappausta suunnittelevaan ryhmään poliitikkoja, joista useat eliminoitiin tai vangittiin samalla, joukossa Vieiran hallituksen entinen puolustusministeri Hélder Proença.

## Lähteet
Purmon vaakuna

**Purmon kunnanvaakuna** on saanut aiheensa pitäjän alueella sijaitsevasta Suomen suurimmasta siirtolohkareesta, Ilveskivestä. Lohkare on saanut nimensä sen ympäristöstä eleilleestä ilveksestä, joskin viimeiset ilvekset alueella on tavattu 1900–luvun alussa.

Vaakunan on suunnitellut Torsten von Numers, ja se vahvistettiin käyttöön 19. kesäkuuta 1954. Vaakunan selitys on ”sinisessä kentässä kolmoisvuori, jolla seisoo taakseen katsova ilves; kaikki kultaa, paitsi ilveksen varukset punaiset ja korvatöyhdöt mustat”. Vaakuna muuttui epäviralliseksi kotiseutuvaakunaksi Purmon liityttyä Pietarsaaren maalaiskuntaan 1977.

## Lähteet
* 
*
Piero Dusio

**Piero Dusio** (13. lokakuuta 1899 Scurzolengo, Astin maakunta – 7. marraskuuta 1975 Buenos Aires, Argentiina) oli italialainen F1-kuljettaja, jalkapalloilija ja liikemies.

 

## Ura
### Jalkapallo
Dusio pelasi Juventuksen jalkapallojoukkueessa kolme peliä, kunnes joutui lopettamaan polvivamman takia 23-vuotiaana.

### Liike-elämä
Dusio aloitti jalkapallon jälkeen työt tekstiiliyrityksessä, joka valmisti urheiluvaatteita ja sotilasunivormuja. Hän siirtyi 1920-luvulla kilpa-ajajaksi ja kilpa-autotallien, mm. Cisitalian perustajaksi 1930-luvun alusta lähtien. Dusio muutti 1940-luvun lopussa Argentiinaan ja perusti Autoar-yrityksen vuonna 1949. Hänen poikansa Carlo Dusio johti Cisitaliaa vuosina 1948–1964. 1950-luvulla Dusio perusti Argentiinaan Cisitalian tehtaan nimeltään Cisitalia Argentina Industrial y Comercial SA, jossa hän suunnitteli mm. Cisitalia 750 -auton.

### Pienet autosarjat
Dusio kilpaili Mille Migliassa vuosina 1929–1938 ollen parhaimmillaan kuudes vuoden 1936 Italian GP:ssä. Hän voitti luokkansa Siatan 500-kuutioisella Mille Migliassa vuonna 1937 ja perusti Scuderia Torinon 1939. Dusio palkkasi vuonna 1944 Fiatin suunnittelijan Dante Giacosan suunnittelemaan kilpa-auton uudelle Cisitalia-tallilleen. Hän voitti auton ensimmäisen kilpailun, Coppa Brezzin Torinossa 1946.

### Formula 1
Hän osallistui yhteen F1-osakilpailuun kaudella 1952, Italian GP:hen. Hän kuitenkin karsiutui moottoriongelmien vuoksi eikä päässyt starttaamaan kilpailuun. Hän kilpaili myös sarjan ulkopuolisessa Buenos Airesin GP:ssä 1954.

## Lähteet
Eugen Bolz

**Eugen Anton Bolz** (15. joulukuuta 1881 Rottenburg am Neckar – 23. tammikuuta 1945 Berliini) oli saksalainen poliitikko ja yksi epäonnistuneen heinäkuun 20. päivän salaliiton jäsenistä. Salaliittolaiset yrittivät murhata Adolf Hitlerin ja kukistaa siten Natsi-Saksan hallinnon 20. heinäkuuta 1944. Bolz tuomittiin osallisuudestaan hankkeeseen ja mestattiin Plötzenseen vankilassa tammikuussa 1945.

Ennen kansallissosialistien valtaannousua Bolz oli toiminut Württembergin osavaltion pääministerinä, mutta avoimen natsivastaisena hän joutui jättämään viran jo alkuvuodesta 1933.
Paul Emery

**Paul Rene Emery** (12. marraskuuta 1916 Chiswick, Lontoo – 3. helmikuuta 1993 Epsom, Surrey) oli brittiläinen F1-kuljettaja.

Emeryn kilpa-ajaminen alkoi varsinaisesti, kun hän otti hallittavakseen isänsä George Emerysonin Emeryson Ltd. -yhtiön, joka oli rakentanut jo 1930-luvulla erikoiskilpa-autoja. Hän rakensi etuvaihteisia 500-kuutioisia F3-autoja ja ajoi niillä itse, kuten nimeään kantavalla Emeryson-autolla. Hän yritti osallistua Formula 1:sten ensimmäiseen kilpailuun autollaan, mutta hänet poistettiin aika-ajoista kisavalvojan tekemän tarkastuksen vuoksi. 

Emery osallistui kahteen F1-osakilpailuun kausina 1956 ja 1958. Emery keskeytti vuoden 1956 Britannian GP:ssä ja karsiutui vuoden 1958 Monacon GP:ssä eikä hän saavuttanut pisteitä. Hän kilpaili myös 1940-luvun Grand Prix -kisoissa sekä lukuisissa MM-sarjaan kuulumattomissa kilpailuissa.

Emeryn poika Peter valmisti kilpa-autoja Elfin Formula Junior-sarjaan vuodesta 1960 lähtien.

## Lähteet
Namibian evankelisluterilainen kirkko

**Namibian evankelisluterilainen kirkko** (Ongeleki Onkwaevangeli Paluther Yomu Namibia, ) on Namibiassa toimiva luterilainen kirkkokunta. Kirkolla on 703 893 jäsentä (2010). Kirkko on perustettu Ambomaalle nimellä *Owambokavangon evankelisluterilainen kirkko* vuonna 1954 ja se organisoitui valtakunnalliseksi ottaen nykyisen nimensä vuonna 1984.

## Historia

Kirkko on syntynyt Suomen lähetysseuran työn tuloksena. Ensimmäiset suomalaiset lähetyssaarnaajat Martti Rautanen ja Pietari Kurvinen saapuivat Ambomaalle vuonna 1870. 13 vuoden työn jälkeen vuonna 1883 kastettiin ensimmäisen ambomaalaiset kristinuskoon. Ambomaa oli lähes koko 1900-luvun Suomen lähetysseuran päälähetyskenttä. Itsenäinen kirkkokunta perustettiin vuonna 1954 ja toiminta valtakunnallistettiin vuonna 1984, jolloin kirkon nimeksi tuli Namibian evankelisluterilainen kirkko (Evangelical Lutheran Church in Namibia). Kirkon ensimmäinen piispa Ambomaalla (1960-1978) oli Leonard Auala. Hänen pitkäaikainen seuraajansa (1978-2000) oli Kleopas Dumeni, josta tuli uuden yhdistyneen kirkon johtava piispa vuonna 1996. 2000-luvulla kirkon piispoina ovat palvelleet Apollos Kaulinge, Tomas Shivute ja Johannes Chiwembe Sindano.

Namibian itsenäisyystaistelun aikana kirkolla oli keskeinen rooli taistelussa Etelä-Afrikan miehitystä ja apartheid-järjestelmää vastaan. Erityisesti piispa Dumeni joutui johtamaan kirkkoa ja vastarintaa vaikeissa oloissa lähellä Angolan rajaa, jossa vapautusliike SWAPO ja Etelä-Afrikan armeija taistelivat.

Namibiassa luterilaisten kirkkojen historia liittyy kiinteästi lähetysseurojen työhön. Namibian kolme luterilaista kirkkoa perustivat
vuonna 2007 kirkkojen neuvoston, jonka toiminnan tavoitteena on yhdistää kirkot. ELCINin lisäksi neuvostoon kuuluvat Namibian tasavallan evankelisluterilainen kirkko (engl. Evangelical Lutheran Church in the Republic of Namibia, ELCRN) ja Saksankielinen Namibian evankelisluterilainen kirkko (GELC).

## Organisaatio
Namibian evankelisluterilaisessa kirkossa on 123 seurakuntaa, jotka jakautuvat kahteen hiippakuntaan. Kirkon palveluksessa toimii 143 pastoria, 91 diakonia ja kolme evankelistaa. Kirkon johtavana ja itäisen hiippakunnan piispana on toiminut Tomas Shivute ja läntisessä hiippakunnassa piispa Johannes Sindano. 16. joulukuuta 2010 kirkolle valittiin kaksi uutta piispaa, jotka korvaavat eläkkeelle jäävät piispat. Piispoiksi valitut ovat teologian tohtori, pastori Shekutamba V.V. Nambala, josta tulee itäisen hiippakunnan ja kirkkokunnan johtava piispa sekä läntisen hiippakunnan piispaksi teologian maisteri, pastori Josafat Shanghala. Kirkon päämaja sijaitsee Oniipassa Ondangwassa.

## Kirkon toiminta
Seurakuntatyön lisäksi kirkon toimintaan kuuluvat kirjakustantamo, kuntoutuskeskus, museo, kaksi yläasteen koulua sekä seminaari diakoneille ja maallikkosaarnaajille. Kirkko vastaa myös kahden sairaalan, terveyskeskusten ja terveysohjelmien toiminnasta 5&nbsp;000 terveydenhuollon ammattilaisen voimin.

## Lähteet
Korpijärvi (Mäntyharju)

**Korpijärvi** on järvi Mäntyharjun kaakkoisosassa Etelä-Savossa. Sen pinta-ala on 31,37&nbsp;km², ja se on Suomen 116. laajin järvi. Vedenpinnan korkeustaso on 83 metriä merenpinnan yläpuolella.

Pohjoiseen suuntautuva Väliniemi jakaa Korpijärven läntiseksi Valtolanseläksi ja itäiseksi Halmeniemenseläksi. Selkiä yhdistää kapea Tommolansalmi, jonka valtatie 15 ylittää. Halmeniemenselkä ja Valtolanselän pohjoispuoli ovat lähes saarettomia avoimia vesialueita, mutta Valtolanselän eteläosassa on paljon pieniä saaria. Korpijärvi laskee itäisimmästä lahdestaan lähtevän vesireitin kautta Kuolimoon ja edelleen Saimaaseen. Korpijärveä rajaa etelässä sisempi Salpausselkä. Valtolanselän länsi- ja lounaisrannoilla sijaitsevat Valtolan kylä ja Käävänkylä. Halmeniemenselän koillisrannalla sijaitsee Halmeniemen kylä.

Korpijärven saariluku on 90. Saarista kahdeksan on yli hehtaarin laajuisia, suurimmat saaret ovat Ilkonsaari Käävänselällä ja Korpisaari Halmeniemenselällä. Alle aarin laajuisia luotoja on 20.

Neljä neliökilometriä Korpijärvestä on vähintään 20 metriä syvä ja 1,4 neliökilometriä vähintään 30 metriä syvä. Syvimmät kohdat sijaitsevat Halmeniemenselän itäisellä puoliskolla. Sekä Halmeniemenselän että Valtolanselän pohjanmuodot kumpuilevat, joten syvänteet ja matalikot ovat paikka paikoin varsin lähellä toisiaan.

Korpijärven keskisyvyys on 10,04 metriä. Vesitilavuus on 313&nbsp;422&nbsp;000 kuutiometriä.

## Vesistösuhteet
Korpijärvi (04.143.1.001) kuuluu Korpijärven alueeseen (04.143), joka on kolmannen jakovaiheen vesistö Vuoksen vesistössä (04). Toinen jakovaihe on Kuolimon valuma-alue (04.14) ja ensimmäinen on Suur-Saimaan alue (04.1). Korpijärven alueeseen kuuluu 35 vähintään hehtaarin laajuista järveä. Korpijärvi on niistä laajin.

## Lähteet
Kustavi (nimi)

**Kustavi** on suomalainen miehen etunimi, Kustaan ja Kyöstin ohella yksi Gustav-nimen suomalaisista vastineista. Kustavin nimipäivä on 6. kesäkuuta. Vuoden 2019 loppuun mennessä nimi oli annettu 153 henkilölle. Ensimmäiseksi etunimeksi sitä kuitenkaan ei ole annettu kenellekään ainakaan vuoden 1965 jälkeen.

Kustavi on myös kunta Varsinais-Suomessa. Kustavilainen aika ja kustavilainen tyyli viittaavat Ruotsin kuningas Kustaa III:n valtakauteen 1700-luvun lopulla.

## Tunnettuja Kustaveja

* Kustavi Elovaara, Maalaisliiton kansanedustaja
* Kustavi Grotenfelt, professori, kirjailija, valtiopäivämies ja Nuorsuomalaisen puolueen kansanedustaja
* Kustavi Kaila, lainvalmistelija, korkeimman oikeuden jäsen
* Kustavi Lounasheimo, pappi ja runoilija
* Kustavi Nordlund, kirjailija

## Lähteet
Romsdalshornet

**Romsdalshornet** on Skandeihin kuuluva vuorenhuippu Raumann kunnassa, Norjassa. Huipun korkeus merenpinnan tasosta on 1&nbsp;550 metriä. Sen eteläpuolella sijaitsee myös 1&nbsp;510-metrinen huippu. Romsdalshornetin länsipuolella on Romsdalenin laakso ja sen vastapuolella korkeudestaan ja jyrkkyydestään tunnettu ”peikonseinä”, Trollveggen. Romsdalshornetilta koilliseen sijaitsee 1&nbsp;852 metriä korkea Store Vengetinden.

## Lähteet
Anna Pihl

**Anna Pihl** on tanskalainen poliisisarja, jolla on ollut useita ohjaajia ja käsikirjoittajia. Pääosaa esittää Charlotte Munck.

Päähenkilö Anna Pihl työskentelee aluksi järjestyspoliisina, saa ajan myötä neuvottelijan erikoiskoulutuksen ja siirtyy sittemmin rikospoliisiin Kööpenhaminassa Bellahøj'n asemalla.

Sarja kuvaa yksinhuoltajaäidin ja poliisin arkea sekä alussa naispoliisin sopeutumisongelmia miesvaltaisessa työyhteisössä. Keskeisissä osissa ovat aluksi toinen naispoliisi Mikala Hansen, jonka kanssa Anna ystävystyy, sekä hieman sovinistinen konstaapeli Kim Blomberg ja myöhemmin rikospoliisi Martin Krøyer, jonka kanssa Anna alkaa seurustella. 

Muita päähenkilöitä ovat muun muassa Annan vuokranantaja Jan, joka asuu samassa huoneistossa ja on homoseksuaali sekä Annan isä, eläkkeellä oleva poliisi, jonka kanssa Annalla on usein erimielisyyksiä. Annan veljen Madsin alkoholiongelma aiheuttaa Annalle harmia ja ongelmia.

Toisella tuotantokaudella sarjaan tulee mukaan siirtolaistaustainen järjestyspoliisi Karim Kadhjani, samoin ruotsalainen rikospoliisi Daniel Nordström, jota esittää Ola Rapace. 

Anna Pihlin ensimmäisen tuotantokauden 10 osaa nähtiin Yle TV1:ssä vuonna 2007 ja uusittiin kesällä 2009. Toisen kauden 10 osaa esitettiin syys-lokakuussa 2009. Sarjaa on tehty kaikkiaan kolme tuotantokautta eli 30 osaa, ja kolmannen kauden osat esitettiin TV1:ssä kesä-elokuussa 2010. 

Sarjan ensimmäisen tuotantokauden jaksojen tunnusmusiikki on Blue Foundationin "Crosshair".
Toisen ja kolmannen tuotantokauden tunnusmusiikki on Brinckin In the end I started.

## Henkilöt
### Poliisiaseman henkilökunta
* Anna Pihl: Charlotte Munck
* Mikala Hansen: Iben Hjejle
* Kim G. Blomberg: Paw Henriksen
* Karim Kadhjani: Said Chayesteh
* Martin Krøyer: Claes Bang
* Ole: Henrik Birch
* Eva: Tammi Øst
* Mik: Jakob Lohmann

### Muita
* Jan: Peter Mygind
* Henning Pihl: Kurt Ravn
* Mads Pihl: Frank Thiel
* Mikkel Pihl: William Hagedorn-Rasmussen
* Daniel Nordström: Ola Rapace
* Therese: Anne-Grethe Bjarup Riis
* Thomas Hansen: Morten Hauch-Fausbøll
* Tobias Hansen: 1. tuotantokausi:Carl Vinter 2. tuotantokausi: Jonas Wandschneider
* Peter:  Kasper Leisner

## Jaksot

### Ensimmäinen tuotantokausi

### Toinen tuotantokausi

### Kolmas tuotantokausi

## Aiheesta muualla
* 
* Sarjan kotisivu
Poikamiesilta

__NOTOC__

**Poikamiesilta** tai kansanomaisesti **polttarit** () on avioliittoon astumiseen liittyvä initiaatiomeno tai siirtymäriitti. Poikamiesillalla on juurensa saksalaisessa kansanperinteessä, jossa *Polterabend* on vastaava tapahtuma. Suomeen perinne lienee kantautunut Ruotsista 1800-luvulla. Yhdysvalloissa poikamiesilta on riehakas tapahtuma strippareineen. Alun perin miesporukan kesken vietetty ilta on sittemmin laajentunut naistenkin keskuuteen. Suomessa polttarit ovat olleet viime vuosikymmeninä karnevaalinomainen ja alkoholin nauttimista korostava tapahtuma, mutta nykyään on palattu myös perinteisempiin muotoihin.

## Katso myös
* Morsiussauna

## Lähteet

## Kirjallisuutta
* 
*
Store Vengetinden

**Store Vengetinden** (tai **Store Venjetinden**) on Skandeihin kuuluva vuorenhuippu Rauman kunnassa, Norjassa. Huipun korkeus merenpinnan tasosta on 1&nbsp;852 metriä. Se on Vengetindenen massiivin huipuista korkein. Vuoren pohjois-länsi-puolella sijaitsee Vengedalenin laakso.

Ensimmäisen nousun koillisharjanteelta suorittivat William Cecil Slingsby ja Johannes Vigdal vuonna 1881. Länsiharjanteelta ensimmäisinä huipulle nousivat Erik Heen ja Karl Oshaug vuonna 1930.


Vengetindene_as_seen_from_Litlefjellet_over_Vengedalen,_Møre_og_Romsdal,_Norway_in_2013_June.jpg|Vengetindanen massiivia Litlefjelletiltä nähtynä kesäkuussa 2013.
StoreVenjetindenFromBreitinden.jpg|Store Vengetinden Breitindeniltä nähtynä.


## Lähteet
Rose McIver

**Rose McIver** (s. 10. lokakuuta 1988) on uusiseelantilainen näyttelijä. Hän on näytellyt Summer Landsdownin roolia televisiosarjassa *[[Power Rangers RPM]]*, Valerien roolia elokuvassa *[[Johnny Kapahala: Back on Board]]* ja Liv Mooren roolia televisiosarjassa *[[iZombie]]*.

## Ura
McIver aloitti näyttelemisen jo kaksivuotiaana ja esiintyi mainoksissa aina nelivuotiaaksi saakka. Sittemmin noin kuusivuotiaasta lähtien McIver esiintyi elokuvissa ja televisiosarjoissa. Hän näytteli uransa alussa televisioelokuvissa, kuten *[[Hercules ja Amatsoni]]*, *[[Hercules ja kuoleman valtakunta]]* ja *[[Murha Greenwichissä]]*. Hänellä oli myös vierailurooleja *[[Hercules (televisiosarja)|Herculesissa]]* ja *[[Xena]]ssa*.

McIver esitti pääosaa 13-osaisessa seikkailu-fantasiasarjassa *[[Maddigan's Quest]]* ja Disneyn tuottamassa elokuvassa *[[Johnny Kapahala: Back on Board]]* vuonna 2007. Kaksi vuotta myöhemmin hän sai toisen roolinsa Disneyn tuotannosta, kun hän esitti Summer Landsdownia, Keltaista Rangeria televisiosarjassa *[[Power Rangers RPM]]*. Vuonna 2013 McIver sai usean jakson pituisen roolin amerikkalaisesta *[[Olipa kerran (televisiosarja)|Olipa kerran]]* -draamasarjasta, jossa hän näytteli Helinä-keijua.

Maaliskuussa 2014 McIver valittiin näyttelemään pääosaa televisiosarjassa *[[iZombie]]*. The CW julkaisi sarjaa maaliskuusta 2015 elokuuhun 2019, yhteensä viisi kautta.

## Lähteet
Olli Forsgrén

**Olli Forsgrén** (3. marraskuuta 1929 Helsinki – 20. marraskuuta 1986 Las Palmas), lempinimeltään *Kape*, oli suomalainen jalkapalloilija.

Hyökkääjänä pelannut Forsgrén edusti urallaan 1951–1963 Helsingin Palloseuraa, Kiffeniä ja Pallo-Poikia. Kaikkiaan hän pelasi viiden kauden aikana 56 pääsarjatason ottelua, joissa hän teki 41 maalia. Lisäksi hän viimeisteli 1. divisioonassa kuuden kauden aikana 106 maalia.

Forsgrén pelasi vuosina 1952–1956 maajoukkueessa yhteensä kymmenen maaottelua, joissa hän teki neljä maalia.

## Lähteet
Ylimarkun vaakuna

**Ylimarkun kunnanvaakuna** on saanut aiheensa aaltokoroisen palkin symboloimasta Närpiönjoesta, jonka vierille suurin osa kunnan asutuksesta oli keskittynyt, sekä maataloudesta, joka oli pääelinkeino pitäjässä. 

Vaakunan on suunnitellut G. Lindström, ja se vahvistettiin käyttöön 8. kesäkuuta 1968. Vaakunan selitys on ”sinisessä kentässä aaltokoroinen palkki; saatteena kaksi paaluittaista lyhdettä; kaikki hopeaa”. Vaakuna muuttui epäviralliseksi kotiseutuvaakunaksi Ylimarkun liityttyä Närpiöön 1973.

## Lähteet
*
This Is It

**This Is It** oli suunniteltu konserttisarja, jonka myötä Michael Jacksonin oli tarkoitus tehdä viimeinen paluu esiintymislavoille. Konserttisarja olisi käsittänyt yhteensä 50 esiintymistä Lontoon The O<sub>2</sub> -areenalla 13. heinäkuuta 2009 – 6. maaliskuuta 2010. This Is It -konsertit peruttiin Jacksonin kuoleman vuoksi.

This Is It -konserttisarja rikkoi lipunmyynnin ennätyksen. 25. kesäkuuta 2009 Jackson kuoli sydänkohtaukseen, ja koko kiertue jouduttiin peruuttamaan.
Jacksonin comebackin uutisoitiin jo aiemmin olevan vaarassa, sillä yhdysvaltalaisen tuotantoyhtiön All Good Entertainmentin kanssa tehty sopimus kielsi Jacksonia esiintymästä ilman siskonsa Janet Jacksonin luotsaamaa The Jackson 5 -yhtyettä kesäkuuhun 2010 asti.

Sony Pictures ja Sony Music toi This Is It -materiaalin elokuvateattereihin maailmanlaajuisesti 28. lokakuuta 2009. Elokuva *[[Michael Jackson’s This Is It]]* sisältää harjoitusvideoita, lavasuunnittelua ja kaikkea kiertueeseen liittyvää taustatoimintaa. Elokuvan soundtrack-albumi *[[This Is It (albumi)|This Is It]]* julkaistiin ensi-illan aikoihin.

## Suunniteltu kappalelista
* 1. ”Wanna Be Startin’ Somethin’”
* 2. ”Jam”
* 3. ”The Drill”
* 4. ”They Don’t Care About Us”
* 5. ”Rock with You”
* 6. ”Human Nature”
* 7. ”Smooth Criminal”
* 8. ”Dirty Diana”
* 9. ”Will You Be There”
* 10. ”You Are Not Alone”
* 11. ”The Way You Make Me Feel”
* 12. ”I Want You Back”
* 13. ”The Love You Save”
* 14. ”I’ll Be There”
* 15. ”Shake Your Body (Down to the Ground)”
* 16. ”I Just Can’t Stop Loving You”
* 17. ”You Rock My World”
* 18. ”Thriller”
* 19. ”Beat It”
* 20. ”Dangerous”
* 21. ”Black or White”
* 22. ”Earth Song”
* 23. ”Billie Jean”
* 24. ”We Are the World”
* 25. ”Heal the World”
* 26. ”Man in the Mirror”
Toholammin kirkko

**Toholammin kirkko** on Toholammin seurakunnan kirkko Oulun hiippakunnassa.

Nykyinen kirkko on Toholammin kolmas. Aiemmat kirkot sijaitsivat Kirkkojärven rannalla. Nykyinen kirkko rakennettiin uuteen paikkaan noin kolme kilometriä Lestijokea ylävirtaan Kettukankaalle. Lääninarkkitehti Carl Axel Setterbergin suunnittelema puukirkko on valmistunut 1861. Tyyliltään Toholammin päätytornillinen pitkäkirkko on uusgoottilainen.

Alttaritaulun *Ehtoollisen asettaminen* on maalannut taidemaalari Johan Backman vuonna 1761. Taulu on alun perin maalattu nykyistä kirkkoa edeltävään kirkkoon.

## Lähteet

## Aiheesta muualla
*
Niclas Grönholm

**Niclas Alfons Grönholm** (s. 16. kesäkuuta 1968 Hanko) on uransa lopettanut suomalainen jalkapalloilija.

Hyökkääjänä pelannut Grönholm aloitti uransa Hangö IK:sta. Hän nousi edustusjoukkueeseen 1986 ja pelasi seurassa 2. divisioonaa kolme kautta. Grönholm siirtyi 1989 mestaruussarjan Turun Palloseuraan, jossa hän voitti ensimmäisellä kaudellaan SM-hopeaa ja Suomen Cupin 1991. TPS:n jälkeen Grönholm pelasi kaksi kautta Ruotsin 1. divisioonan BK Forwardissa. Hän palasi 1994 Suomeen Myllykosken Palloon. Myllykoskella Grönholm voitti kolme perättäistä SM-hopeaa ja Suomen Cupin 1995. Vuodet 1997–1998 hän pelasi Finnairin Palloilijoissa, minkä jälkeen hän palasi 1. divisioonaan nousseeseen Hangö IK:iin. Grönholm siirtyi kaudeksi 2002 1. divisioonan Rovaniemen Palloseuraan, josta hänet hankittiin syyskuun alussa loppukaudeksi Helsingin Jalkapalloklubiin. HJK voitti mestaruuden, mutta Grönholm ehti pelata vain kaksi ottelua. Kaikkiaan Grönholm pelasi uransa aikana 196 pääsarjatason ottelua, joissa hän teki 55 maalia.

Grönholm pelasi vuosina 1990–1994 maajoukkueessa yhteensä 17 maaottelua, joissa hän teki 2 maalia.

Pelaajauransa jälkeen Grönholm on toiminut muun muassa Grankulla IFK:n valmentajana ja myöhemmin managerina. Jalkapallouransa jälkeen hän on työskennellyt opettajana. Grönholm valittiin Hangon kaupunginvaltuustoon vuoden 2000 kunnallisvaaleissa RKP:n listoilta.

## Lähteet
Lezgiläiset kielet

**Lezgiläiset kielet** on Venäjällä Etelä-Dagestanissa sekä Pohjois-Azerbaidžanissa puhuttujen dagestanilaisten kielten ryhmä.

Lezgiläisiin kieliin kuuluvat lezgi, tabasarani, agul, rutul, tsahur, kryz, buduh, artši ja udi. Niiden yhteinen puhujamäärä oli vuonna 1989 yli 640&nbsp;000 henkeä.

Sukulaisuussuhteiden perusteella kielet jaetaan seuraaviin alaryhmiin:
* lezgi, tabasarani ja agul (kaksi jälkimmäistä ovat lähimpänä toisiaan);
* rutul ja tsahur;
* kryz ja buduh;
* artši.
Ensimmäisenä lezgiläisestä kantakielestä on eronnut udi. Hinalugin kuulumista kieliryhmään pidetään kyseenalaisena.

Udin kieltä käytettiin muinaisen Kaukasian Albanian kirjakielenä. 1920–1930-luvuilla luotiin lezgin ja tabasaranin kirjakielet. 1990-luvulla omat kirjoitusjärjestelmänsä saivat myös agul, rutul ja tsahur.

## Lähteet

## Kirjallisuutta
* Aleksejev, M.Je. *Voprosy sravnitelno-istoritšeskoi grammatiki lezginskih jazykov. Morfologija. Sintaksis.* Moskva, 1985.
* Talibov, B.B. *Sravnitelnaja fonetika lezginskih jazykov.* Moskva, 1980.
* Zagirov, V.M. *Istoritšeskaja leksikologija jazykov lezginskoi gruppy.* Mahatškala, 1987.
Kuka viereesi jää

**Kuka viereesi jää** on Heikki Luoman kirjoittama dekkari, jonka WSOY julkaisi vuonna 1997.

## Tarina
Neljänkympin kriisiä elävä hiljattain eronnut yksityisetsivä Jorma Jahvetti Ketola tapaa entisen naisvangin Gunillan, joka tuo hänelle viestin nykyisin uskoon tulleelta paatuneelta rikolliselta Orvo Klemetiltä. Klemetti uskoo Ketolalla olevan jotain mikä kuuluu hänelle, mutta Ketola ei itse tiedä mistä on kysymys. Tästä lähtee liikkeelle värikäs ja jännittävä tapahtumien vyöry, jossa sekä Ketola itse että hänen poikansa joutuvat todelliseen vaaraan. Suloinen mutta teräväkielinen Venla on kuitenkin parasta mitä Ketolalle on tapahtunut vuosiin.

Minäkertojana toimivan Ketolan tyyli on itseironinen, mutta värikkäästi kuvaileva. Tapahtumien käänteissä Ketolasta paljastuu inhimillinen ja äärimmäisen oikeamielinen ihminen.
VR Troopers

**VR Troopers** oli vuosina 1994–1996 esitetty Saban Entertainmentin tuottama yhdysvaltalainen 92-osainen lasten televisiosarja. Se perustui japanilaiseen Metal Heroes formaattiin, jossa käytettiin kuvamateriaalia kolmesta eri sarjasta *[[Choujinki Metalder]]ista*, *[[Jikuu Senshi Spielban]]ista* ja *[[Uchuu Keiji Shaider]]ista*.

Sarja nousi 1990-luvulla suosituksi Yhdysvalloissa, muttei saanut yhtä suurta suosiota, kuten Sabanin toinen tuottama sarja Power Rangers. VR Troopers kesti kahden tuotantokauden verran, jonka aikana se käytti usein samoja kuvamateriaaleja japanilaisista sarjoista. Tämä johti osittain siihen, että sarjan tuotanto lopetettiin. Sarjan aikana siitä tuotettiin myös useita lelusarjoja, sekä samanniminen videopeli VR Troopers Sega Mega Drivelle.

## Juoni
Sarja keskittyi kolmeen nuoreen aikuiseen Ryan Steeleen, Kaitlin Stariin ja JB Reeseen, jotka asuvat kuvitteelisessa länsirannikolla sijaitsevassa kaupungissa Cross World Cityssä. Kolmikko käy säännöllisesti Taon Dojossa harjoittelemassa karatea. Kolmikosta Steele on kaikista eniten keskittynyt karateen, kun taas tietokoneet ovat Reesen erikoisalaa, ja Star on valokuvaaja, sekä uutistoimittaja paikallisessa sanomalehdessä Underground Voice Daily.

Eräänä päivänä Steelen etsinnät kauan kadonneesta isästään johtavat hänet ja kaksi ystäväänsä outoon laboratorioon. Sisällä he huomaavat digitalisoidun professori Horatio Hartin pään, joka oli Steelen isän ystävä. Professori kertoo totuuden elämänsä työstä kehittäessään erittäin edistyneen virtuaalitodellisuuden. Nimeltään VR on nykyisin maailman kanssa samaan aikaan oleva toinen ulottuvuus, jossa eleilee mutantteja ja hirviöitä. Heidän johtajansa Grimlord yrittää valloittaa molemmat maailmat. Grimlordilla on myös ihmishenkilöllisyys miljardööri tehtailija Karl Ziktor, jonka avulla hän yrittää päästää omia virtuaalisesta maailmasta tulleita joukkojaan todelliseen maailmaan. Kaiken tämän vastuun Grimlordin pysäyttämisestä asettuu Ryan Steelelle, sekä hänen ystävilleen Kaitlin Starille ja JB Reeselle.

## Näyttelijät

## Lähteet
Andilaiset kielet

**Andilaiset kielet** on Venäjällä Dagestanissa puhuttujen dagestanilaisten kielten avaarilaiseen (avaarilais-andilais-tseziläisen) haaraan kuuluva kieliryhmä, joka yhdessä avaarin kielen kanssa muodostaa avaarilais-andilaisen alaryhmän.

Andilaisia kieliä puhutaan Dagestanin Botlihin, Ahvahin ja Tsumadan piireissä sekä eräissä Šamilin piirin kylissä. Ryhmään kuuluvat andi, botlih, godoberi, ahvah, karata, bagval, tindi, tšamal ja ahvah. Vuonna 1926 andilaisien kielten puhujia oli noin 33&nbsp;000 henkeä. Myöhemmin andilaisia kansoja on pidetty avaareina. Nykyään puhujia arvioidaan olevan noin 75&nbsp;000 henkeä.

Sukulaisuussuhteiden perusteella kielet jaetaan seuraaviin alaryhmiin:
* andi, botlih ja godoberi;
* ahvah ja karata;
* bagval, tindi ja tšamal.
Avaarilais-andilaisen kieliyhteisön arvioidaan hajonneen ajanlaskumme alussa ja andilaisen viimeistään 700-luvulla. Rakenteellisesti kielet ovat kuitenkin varsin lähellä toisiaan, ja eräitä voitaisiin pitää saman kielen murteina. Kauimpana toisistaan ovat andi ja tšamal.

Andilaiset kielet toimivat yhteisöjen suullisen kanssakäymisen välineenä. Sivistyskielenään puhujat käyttävät avaaria.

## Lähteet

## Kirjallisuutta
* Aleksejev, M.Je. *Sravnitelno-istoritšeskaja morfologija avaro-andijskih jazykov.* Moskva, 1988.
* Atajev, B.M. *Morfologija avaro-ando-tsezskih jazykov.* Mahatškala, 1996.
* Gudava, T.Je. *Konsonantizm andijskih jazykov.* Tbilisi, 1964.
* Urusilov, A.U. *Dvu- i mnogojazytšije i kultura retši (avaro-ando-tsezski region).* Mahatškala, 1988.
Tseziläiset kielet

**Tseziläiset** eli **didolaiset kielet** on Venäjällä Dagestanissa puhuttujen dagestanilaisten kielten avaarilaiseen (avaarilais-andilais-tseziläiseen) haaraan kuuluva kieliryhmä.

Tseziläisiä kieliä puhutaan etupäässä Dagestanin Tsuntan piirissä. Ryhmään kuuluvat bežta, gunzib, tsez, ginuh ja hvarši. Vuonna 1926 tseziläisten kielten puhujia oli yli 7&nbsp;000 henkeä. Myöhemmin tseziläisiä kansoja on pidetty avaareina. Nykyään puhujia arvioidaan olevan noin 25&nbsp;000 henkeä.

Sukulaisuussuhteiden perusteella kielet voidaan jakaa kahteen ryhmään:
* länsiryhmä: tsez, hvarši (inhokvarin murretta pidetään toisinaan erillisenä kielenä) ja ginuh;
* itäryhmä: bežta ja gunzib.
Ginuhilla on ryhmien välillä välittävä asema, mikä ilmeisesti johtuu bežtan kielen vaikutuksesta. Kielten väliset erot ovat melko pieniä, ja eräät tutkijat pitävät niitä kahden kielen murteina.

Tseziläiset kielet toimivat yhteisöjen suullisen kanssakäymisen välineenä. Sivistyskielenään puhujat käyttävät avaaria.

## Lähteet

## Kirjallisuutta
* Bokarev, Je.A. *Tsezskije (didoiskije) jazyki Dagestana.* Moskva, 1959.
* Imnaišvili, D.S. *Didoiski jazyk v sravnenii s ginuhskim i hvaršinskim jazykami.* Tbilisi, 1963.
* Gudava, T.Je. *Istoriko-sravnitelnyi analiz konsonantizma didoiskih jazykov.* Tbilisi, 1979.
Ystävätär

**Ystävätär** on Heikki Luoman romaani. Sen on julkaissut Maahenki vuonna 2001.

Leskeksi jäänyt tehtaan siivooja Salli Pajunen joutuu häikäilemättömän kiinteistövälittäjän uhriksi ja menettää vaihtokaupassa miehensä rakentaman omakotitalon saaden korvaukseksi lähes purkukuntoisen piharakennuksen. Hyväuskoinen Salli ei pysty pitämään puoliaan ja menettää lopulta koko omaisuutensa. Sallin tytär Maikki nousee äitinsä puolustajaksi ja päättää kostaa koetut vääryydet.
Lak-dargikielet

**Lak-dargikielet** on Venäjällä Dagestanissa puhuttujen dagestanilaisten kielten ryhmä. Usein katsotaan, että siihen kuuluvat dargi ja lak muodostavat kaksi erillistä dagestanilaisten kielten haaraa.

Dargin kieli jakautuu lukuisiin murteisiin, joita eräät tutkijat pitävät erillisinä kielinä. Lakin murre-erot ovat vähäisempiä. Dargin ja lakin kirjakielet luotiin 1920–1930-luvuilla. Ne perustuvat kyrilliseen kirjaimistoon.

## Lähteet

## Kirjallisuutta
* Akijev, A.Š. *Istoriko-sravnitelnaja fonetika darginskogo i lakskogo jazykov (sistema konsonantizma).* Mahatškala, 1977.
* Akijev, A.Š. *Sravnitelnyi analiz glasnyh lakskogo i darginskogo jazykov.* Mahatškala, 1982.
McG

**Joseph McGinty Nichol**, taiteilijanimeltään **McG**, (s. 9. elokuuta 1968) on yhdysvaltalainen elokuva- ja televisiotuottaja, käsikirjoittaja sekä -ohjaaja.

## Filmografia

### Elokuvat

### Televisiosarjat

## Aiheesta muualla

*Biografia Hollywood.com-sivulla
Brysselin kirje

**Kantolassa: Brysselin kirje** on Heikki Luoman, Hannu Raittilan ja Sirkka Laineen vuonna 2002 kirjoittama romaani. Kirja perustuu kolmikon tuolloin käsikirjoittamaan Yleisradion kuunnelmasarjaan *[[Kantolan perhe]]*, mutta on itsenäinen kokonaisuus.

## Lähteet
Säätiö ja Imperiumi

**Säätiö ja Imperiumi** on vuonna 1952 ilmestynyt Isaac Asimovin tieteisromaani. Se on Säätiö-sarjan toisena ilmestynyt osa.

## Juoni

### Kenraali

Kirjan ensimmäinen osa, *Kenraali*, julkaistiin alun perin vuonna 1945 huhtikuussa *Astounding Science Fiction* -lehdessä nimellä *Dead Hand*. Tässä osassa Galaktisen Imperiumin kenraali Bel Riose päättää palauttaa Imperiumin mahdin ja aloittaa sodan Säätiötä vastaan. Riose on nuori ja suosittu kenraali, joka onnistuu nopeasti saattamaan Säätiön tappion partaalle. Siwennalainen patriisi Ducem Barr ja Säätiön kauppias Lathan Devers päättävät sodan lopettaakseen matkustaa yhdessä Imperiumin keisarin luokse ja paljastaa Riosen juonittelevan salaa hänen selkänsä takana. Tämän takia he joutuvat matkustamaan Imperiumin hallintoplaneetalle Trantoriin.

### Muuli

Kirjan  toinen osa, *Muuli*, julkaistiin vuoden 1945 *Astounding Science Fictionin* marraskuun ja joulukuun numeroissa. Tarina sijoittuu suunnilleen sata vuotta edellisen osan tapahtumien jälkeiseen aikaan, jolloin Galaktinen Imperiumi on lopullisesti rappeutunut, vaikka sen jäänteitä onkin edelleen jäljellä Linnunradan sisäosissa, Neotrantorin planeetalla. Säätiön pormestarin virka on muuttunut perinnölliseksi ja valtakunta on muutenkin korruptoitunut. Samaan aikaan Muuli-niminen salaperäinen valloittaja alkaa uhkailla Säätiötä armeijallaan, joka on valloittanut useita planeettoja laukaustakaan ampumatta. Säätiön pormestari Indbur III päättää olla ottamatta Muulin uhkaa vakavasti, koska Hari Seldonin Säätiölle ennalta laskema tulevaisuus estää Säätiötä häviämästä sotaa. Kapteeni Han Pritcher alkaa kuitenkin tutkia Muulia ja saa selville, että hän on mutantti. Hän pelkää, ettei Hari Seldonin ennalta laskema historia välttämättä ole ottanut huomioon geneettistä sattumaa ja kertoo tästä Toran ja Bayta Darellille. He ovat juuri vapauttaneet Muulin vallasta narrin, jota kutsutaan nimellä *Magnifico Gigantus*. Heidän tietämättään Magnifico saattaa tietää Muulista jotakin, joka voi auttaa Säätiötä voittamaan sodan.

## Lähteet
* 
*
Hamniganin kieli

**Hamniganin kieli** on Mongoliassa, Venäjällä ja Kiinassa asuvien hamniganien puhuma mongolikieli.

Hamniganit asuvat Mongolian Hentiin ja Dornodin aimakeissa (15 000 henkeä), Olonjoen varrella Venäjän Taka-Baikalian aluepiirissä (2 000 henkeä) sekä Kiinassa Sisä-Mongolian Hulunbuirin alueella (noin 1 500 henkeä). Heitä pidetään mongoleihin sulautuneina tunguuseina.

Hamnigani kuuluu mongolikielten pohjoisryhmään. 1900-luvun puoliväliin saakka sitä pidettiin burjaatin murteena. Kiinassa ja Mongoliassa sen puhujat osaavat myös evenkin kielen hamniganin murretta ja Venäjällä venäjää. Kiinassa ja Mongoliassa hamniganit käyttävät kirjakielenään mongolia.

## Lähteet

## Kirjallisuutta
* Janhunen, Juha. *Material on Manchurian Khamnigan Mongol.* Castrenianumin toimitteita, 37. Helsinki, 1990.
* Janhunen, Juha. On the position of Khamnigan Mongol. *Journal de la Société Finno-Ougrienne, 84.* Helsinki, 1992.
Nouriel Roubini

**Nouriel Roubini** (s. 29. maaliskuuta 1958 Istanbul, Turkki) on yhdysvaltalainen taloustieteilijä. Hän toimii New Yorkin yliopiston taloustieteen professorina.

Roubini syntyi Turkissa persialaiseen juutalaisperheeseen, joka muutti Teheraniin Roubinin ollessa kaksivuotias. Myöhemmin perhe muutti Tel Aviviin Israeliin ja asettui vuonna 1962 Italiaan, missä Roubini varttui ja suoritti perusopintonsa.

Roubini opiskeli vuoden Jerusalemin heprealaisessa yliopistossa, minkä jälkeen hän suoritti taloustieteen kandidaatin tutkinnon Milanossa Bocconin yliopistossa 1982. Roubini väitteli taloustieteiden tohtoriksi Yhdysvalloissa Harvardin yliopistossa vuonna 1988 erikoistuen makrotaloustieteeseen ja kansainväliseen talouteen. Vuosina 1988–1995 hän työskenteli Yalen yliopistossa, mistä hän siirtyi New Yorkin yliopistoon.

Roubini tunnetaan erityisesti siitä, että hän ennakoi Yhdysvaltain vuosien 2007–2008 subprime-kriisin ja sitä seuranneen finanssikriisin.

## Lähteet
Émile Brugsch

**Émile Charles Adalbert Brugsch** tai **Emil Karl Albert Brugsch** (24. helmikuuta 1842, Berliini – 14. tammikuuta 1930, Nizza) oli saksalainen egyptologi. Egyptin valtio palkitsi Brugschin tämän ansioista egyptologian ja Kairon egyptiläisen museon hyväksi beyn ja paššan arvonimillä.

## Kairon egyptiläisen museon konservaattorina
Émilellä oli vanhempi veli, Heinrich Karl Brugsch, jonka jalanjälkiä hän seurasi liittyessään apulaiseksi tämän kaivauksille Egyptissä 1870. Myöhemmin Émile Brugsch työskenteli Marietten ja Masperon alaisuudessa ensin Bulaqin museon, sittemmin sen seuraajan Kairon uuden Egyptiläisen museon konservaattorina yli neljäkymmentä vuotta jääden eläkkeelle 72-vuotiaana 1. tammikuuta 1914.

## Deir el-Bahrin hautalöytö
Émile Brugschin uran huippuhetki osui vuoteen 1881, jolloin hän Egyptin muinaismuistojen viraston edustajana pelasti yli neljäkymmentä uuden valtakunnan aikaista kuninkaallista muumiota Deir el-Bahrin läheltä Luxorista löytyneestä kätköstä (hauta DB320), jonne hänet vei paikallinen haudanryöstäjä Mohammed Abd el Rassul. Löydettyjen kuningasvainajien joukossa oli Ramses II:n muumio. Brugsch harrasti valokuvausta, ja Gaston Masperon hautalöydöstä 1881 julkaisemassa kirjassa *La Trouvaille de Deir-el- Bahari* olevat muumiokuvat ovat hänen käsialaansa.

## Lähteet
Loisto (albumi)

**Loisto** on syyskuussa 2009 ilmestynyt Yön kahdeksastoista studioalbumi. Singleinä siltä julkaistiin kappaleet *[[Loisto (kappale)|Loisto]]*, *[[Kiitos ja kunnia]]* sekä *[[Parrasvalot (kappale)|Parrasvalot]]*, josta kuvattiin myös video. Yhtyeen edellisen studioalbumin *[[Valtakunta (Yön albumi)|Valtakunnan]]* tavoin myös *Loistoa* äänitettiin lukuisilla eri studioilla, joita tällä kertaa oli yhteensä yksitoista. Albumin julkaisun jälkeen Yö aloitti lokakuun 1. päivänä kahden ja puolen kuukauden pituisen konserttikiertueen, jonka aikana yhtye esiintyi muun muassa Helsingin Finlandia-talossa.

## Taustaa
Levyllä vierailevat laulajana Jussi Hakulisen lisäksi myös Maria Lund, joka duetoi Olli Lindholmin kanssa kappaleessa *Arjen kauneus*. Muita vierailijoita ovat muun muassa Tampere Filharmonian jousisoittajat sekä porilainen nuorisokuoro Katajanmarjat. Singlenäkin julkaistulla *Parrasvalot*-kappaleella puolestaan laulaa Jussi Hakulisen johdolla Itä-Porin yhtenäiskoulun musiikkiluokan kuoro. Albumin jousisovitukset on tehnyt Anssi Tikanmäki.

Osa levyn materiaalista on jo vanhempaa perua, esimerkiksi kappaleen *Vuori* Jussi Hakulinen teki yhtyeen lomamatkalla Roomassa kesällä 2006. Sen tekstin hän oli hahmotellut jo lentomatkalla oksennuspussiin. Toinen Hakulisen kappale *Kosketus* on peräisin samalta ajalta *Valtakunta*-albumin sessioista. 

## Listamenestys ja myyntiluvut
Levy nousi Suomen virallisen listan kärkeen heti julkaisuviikollaan ja viipyi listalla yhteensä 23 viikon ajan. Albumi myi välittömästi julkaisupäivänään kultaa ja ylitti myöhemmin syksyllä myös platinarajan, jonka se olisi rikkonut jo heti ilmestyessään, elleivät levyt olisi loppuneet kaupoista. Yhteensä albumia on myyty lähes 37 000 kappaletta.

## Kappaleet
#
#
#
#
#
#
#
#
#
#
#
#

## Muusikot
;Yö
*Olli Lindholm – laulu
*Daffy Terävä – kitara
*Mikko Kangasjärvi – kosketinsoittimet
*Jukka Lewis – basso, laulu (6)
*Ari Toikka – rummut
;Vierailijat
*Maria Lund – laulu (4)
*Jussi Hakulinen – laulu (9)
*Päivi Lepistö, Päivi Virkkunen ja Hanna Syrjä – taustalaulut (2)
*Suvi Teräsniska – taustalaulu (3, 8, 12)
*Ellinoora Hakulinen – sopraano (8, 12)
*Jari Latomaa – kosketinsoittimet, lyömäsoittimet, kitara, taustalaulu
*Tomi Aholainen – kosketinsoittimet (4, 11)
*Esa Juutilainen – huilu (6, 9, 12)
*Petri Juutilainen – pasuuna (9)
*Tommi Kolunen – trumpetti (2, 5, 9)
*Eeva Kontu – huilu (2)
*Kari Nikkanen – oboe ja englannintorvi (6, 9, 10, 12)
*Masa Orpana – saksofoni (1, 3, 7), huilu (8)
*Anu Rasimus ja Hanna Heinonen – viulu (2)
*Nina Kulhia, Lotta Kuoppala, Kaisa Männistö, Katrin Nachtigall, Eeva Oksala ja Emil Tikanmäki – viulu (6, 7, 9, 10, 12)
*Anne Korhonen ja Taavi Nachtigall – alttoviulu (6, 7, 9, 10, 12)
*Timo Siren – alttoviulu (12)
*Harri Topi – sello (8, 11)
*Katajanmarjat – kuoro (2)
*Itä-Porin yhtenäiskoulun musiikkiluokan kuoro (12)

## Lähteet
*YÖ: LOISTO Finnmusic.

### Viitteet

## Aiheesta muualla
* ''Loisto'' discogs.com -sivustolla